《上巳日青龙道中一首》
宋代·王阮

身倦寻春事，心怀结夏清。
犹临曲水序，莫续丽人行。
世态与吾异，生涯何日成。
殷勤独相送，江上午潮平。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。